text: To anholdt efter skyderi i Ølgod
  21 marts 2010 kl. 11.38
  Politiet har anholdt to mænd efter en skudepisode i Ølgod. Ingen er kommet til skade. Politiet er ved at undersøge skyderiet.
  Syd- og Sønderjyllands Politi anholdt søndag morgen to mænd, der mistænkes for at have noget at gøre med en skudepisode i Ølgod.
  Politiet fik lidt efter klokken 8 en anmeldelse af noget skyderi og sendte en patruljevogn af sted. På vej til Ølgod anholdt betjentene to mænd, der var på vej væk fra stedet, oplyser vagtchef Erik Lindholdt, Syd- og Sønderjyllands Politi.
  Der er ingen tilskadekomne, men ellers er det sparsomt med oplysninger om skudepisoden.
  Det vides endnu ikke, hvad der er skudt med, og hvad der er skudt efter.
  